Männamaa

Männamaa on küla Hiiu maakonnas Hiiumaa valla keskosas. Enne Eesti omavalitsuste haldusreformi 2017. aastal kuulus küla Käina valda.

Männamaa küla piirneb põhjas Nõmmerga, loodes Leigri, läänes Õngu, lõunas Pärnselja ja idas Kaigutsi külaga.

Nimi
Kohanimi lähtub varasemate kirjapanekute alusel arvatavasti isikunimest Mandes või Ment. Kohanime on esmamainitud 1609. aastal.EAA.1.2.932, f. 182; Lihula lääni ja Hiiumaa vakuraamatud 1564-1565, 1589-1591, 1608-1609. https://www.ra.ee/dgs/_purl.php?shc=EAA.1.2.932:201

Loodus
Männamaa lääneosa hõlmab Tihu looduskaitseala. Külas asuvad Tihu järv ja Männamaa karjäär. Küla läbivad Luguse jõgi, Tulimurru jõgi, Männamaa kraav, Pärnselja kraav ja Tihu kraav.

Elanike arv

 Elanike arv  Aasta76  1959116  1970117  1979205  1989174  2000107  2011120 2019102 2021

Ajalugu
alt=Hallikast kivist teravovaalne kirves, millel keskel ümmargune varreauk.|pisi|280x280px|Männamaalt leitud Karlova tüüpi kivikirves (AI 4137: 1)
Tihu metsavahikoha lähistelt on leitud kaks Karlova tüüpi kivikirvest. Seda tüüpi kirveid kasutati nöörkeraamika kultuuri perioodil 2900–1800 eKr.

Küla kuulus algul Putkaste mõisale, hiljem Aadma mõisale. 1609. aastal oli Putkaste mõisas talunik Monnema Mick Hansopoick. Läänemaa 1725–1726 adramaarevisjoni alusel oli Männamaa külas 9 talu.

1835. aastal oli Männamaal 15 talu. Elanikud said perekonnanimedeks nimed Greis, Jõepa, Jõhvik, Kaar, Kaev, Kask, Känd, Leisti, Ligema, Maasik, Makspuu, Marjasoo, Markus, Männapso, Nisu (Nisso), Oago, Panselg, Pihl, Piirselg, Pikpõld, Pärnpuu, Raim, Ristilt, Rukki, Toompuu, Tuhl, Tönts, Vakk, Villi ja Volperg.Käina kihelkonna perekonnanimede panemise raamat; EAA.1864.2.VIII-196; 1835 

Nõukogude ajal oli Männamaa Ühenduse kolhoosi keskus. Eesti Üliõpilaste Ehitusmalev ehitas 1969. aastal külla ait-kuivati.

alt=Taustal fookuses tumedast grandiisit mälestuskivi, esiplaanil õigeusu preester suitsutiga (vasakul) ja kõnepidaja (paremal)|vasakul|pisi|Männamaa püha männi mälestuskivi avamise tseremoonia
Kultuur
Männamaa külas asub 1919. aastal ehitatud Küüru tuulik, mis on ehitismälestis. Külas asub ka Hiiumaa kõrgeim ehitis, 120 meetri kõrgune Männamaa mast, mis on püstitatud 2008. aastal.

1984.–1999. aastal tegutses külas Männamaa algkool-lasteaed. Külas oli varem aktiivne kultuurimaja, kus on asunud nii söökla, baar, kino, sidejaoskond, raamatukogu kui ka erinevad poed. 1970. aastatel ehitatud hoone on toodud ära ka Kultuurimälestiste registri XX sajandi arhitektuuri loendis.

Külas asuval katkukalmel kasvas mänd, mis hävis 1960. aastal. Külaselts paigaldas 26. aprillil 2018. aastal männi pärimuse püsimiseks mälestuskivi. Kalme võimalikul asemel on toimunud arheoloogilised uuringud, mille käigus küll inimluid ei leitud, kuid dokumenteeriti kivi läheduses õhuke kultuurkiht.

Külas tegutseb Männamaa külaselts.

Männamaa külast on pärit arheoloog Monika Reppo.

Taristu
Männamaa idaosa läbib Käina–Ühtri–Aadma–Kuriste tee. Küla läbib loodest kagusse Kotkasoo tee.

 Pilte 

Vaata ka
Tihu järv
Ühenduse kolhoos

Viited

 Kirjandus 
"Väärtuslik arheoloogiline leid." Noorte Hääl: ELKNÜ Keskkomitee häälekandja, nr. 253, 27. oktoober 1956 lk 2
U. Kesler. "Männamaa küla." Nõukogude Hiiumaa: EKP Hiiumaa Rajoonikomitee ja Hiiumaa Rajooni RSN ajaleht, nr. 50, 25. aprill 1972 lk 3
Endel Saar. "Männamaa uus pale." Nõukogude Hiiumaa: EKP Hiiumaa Rajoonikomitee ja Hiiumaa Rajooni RSN ajaleht, nr. 124, 21. oktoober 1982 lk 1

Kategooria:Hiiumaa valla külad